།གདོང་དྲུག་གི་མངོན་རྟོགས་རྒྱས་པ་བཞུགས་སོ། །
༄༅༅། །ད་ནི་གདོང་དྲུག་གི་མངོན་པར་རྟོགས་པ་རྒྱས་པ་བཤད་པར་བྱ་སྟེ། དེ་ལ་
སྦྱོར་བ་དང་། དངོས་གཞི་དང། རྗེས་ཀྱི་ཆོ་གའོ། །སྦྱོར་བ་ལ་སྡིག་པ་སྦྱངས་པའི་རྣལ་འབྱོར་
ནི། དེ་ལ་ཕྱི་ནང་གི་བསླབ་བྱ་ཕལ་ཆེར་མཐར་སོན་པ། ཁྱད་པར་འདིར་དབང་བསྐུར་བ་ཐོབ་
ཅིང༌། རང་གི་རྒྱུད་དང༌། སྔགས་དང༌། རྣལ་འབྱོར་ཤེས་པ། སེམས་ཅན་ཀུན་གྱི་དོན་ལ་གཞོལ་
བའི་རྣལ་འབྱོར་པས། གྲུབ་པ་ཐོབ་པའི་གནས་ཡིད་དུ་འོང་བར། ཕྱག་དར་དང༌། བརྐྱང་ནུལ་
ལ་སོགས་པ་བྱས་ཏེ། ཉིན་པར་གྱི་རྣལ་འབྱོར་རྣམས་རྫོགས་ནས་བདག་འོད་གསལ་ཆོས་ཀྱི་
སྐུར་ཉལ་ཏེ། ནངས་པར་སྔ་བར་ཟུང་འཇུག་གི་སྐུར་ལྡང་བར་བྱའོ་སྙམ་པའི་འཕེན་པ་བཏང་
ནས། དེ་བཞིན་དུ་ལངས་ཏེ། ཐོ་རངས་ལ་སྔགས་བཟླ་ཞིང༌། བཤང་གཅི་དང༌། ལུད་པ་དང༌།
སྣབས་དོར་བར་བྱས་ནས་ཆུ་གཙང་འབྱོར་ན་ཁྲུས་བྱས་ཏེ། རྒྱལ་བ་རིགས་ལྔས། ཇི་ལྟར་
-388-

སྔགས་ལ་འཇུག་པའི་སྒོ་ལས། གདོང་དྲུག་གི་ཆོས་སྐོར། ༥༧༽
བལྟམས་པ་ཙམ་གྱིས་ནི། །ཞེས་པ་ལ་སོགས་པ་དང༌། སརྦ་ཏ་ཐཱ་ག་ཏ་ཨ་བྷི་ཥེ་ཀ་ཏ་ས་མ་ཡ་
ཤྲཱི་ཡེ་ཧཱུཾ། ཞེས་གསུང་ཞིང་དབང་བསྐུར་བས། ལུས་ངག་ཡིད་གསུམ་གྱི་དྲི་མ་དག་པར་མོས་
པར་བྱས་ཏེ། དེ་ནི་ཕྱིའི་ཁྲུས་སོ། །དེ་ནས་དཀྱིལ་འཁོར་གྱི་གནས་བདུད་རྩི་ལྔས་བྱུགས་ལ།
རྟེན་དང་མཆོད་གཏོར་ལེགས་པར་བཤམ་ཞིང༌། རྡོ་རྗེ་དྲིལ་བུ་དང༌། ཅང་ཏེའུ་དང༌། ནང་མཆོད་
རྣམས་མདུན་དུ་བཤམས་ཏེ། མེ་ཏོག་སིལ་མ་བཀྲམ་པར་སྟན་བདེ་བ་ལ་འདུག་ནས། བདུད་
རྩི་མྱངས་པས་སྒོ་གསུམ་གྱི་དྲི་མ་དག་པར་མོས་ཏེ། ནང་གི་ཁྲུས་བྱས་ནས། བདག་དང་འགྲོ་
བ་ཁམས་གསུམ་ནམ་མཁའི་མཐའ་དང་མཉམ་པའི་སེམས་ཅན་ཐམས་ཅད་ཕྱོགས་བཅུ་དུས་
གསུམ་གྱི་དེ་བཞིན་གཤེགས་པ་ཐམས་ཅད་ཀྱི་སྐུ་གསུང་ཐུགས་ཡོན་ཏན་འཕྲིན་ལས་ཐམས་
ཅད་ཀྱི་ངོ་བོ། ཆོས་ཀྱི་ཕུང་པོ་སྟོང་ཕྲག་བརྒྱད་ཅུ་རྩ་བཞི་འབྱུང་གནས། འཕགས་པའི་དགེ་
འདུན་ཐམས་ཅད་ཀྱི་མངའ་བདག། རྩ་བ་དང་བརྒྱུད་པར་བཅས་པའི་དཔལ་ལྡན་བླ་མ་དམ་
པ་རྣམས་ལ་སྐྱབས་སུ་མཆིའོ། །དམ་པའི་ཆོས་རྣམས་ལ་སྐྱབས་སུ་མཆིའོ། །འཕགས་པའི་
དགེ་འདུན་རྣམས་ལ་སྐྱབས་སུ་མཆིའོ། །འགྲོ་རྣམས་བསྒྲལ་འདོད་བསམ་པ་ཡིས། །སངས་
རྒྱས་ཆོས་དང་དགེ་འདུན་ལ། །བྱང་ཆུབ་སྙིང་པོར་མཆིས་ཀྱི་བར། །རྟག་པར་བདག་ནི་སྐྱབས་
སུ་མཆི། །ཤེས་རབ་སྙིང་རྗེ་དང་བཅས་པས། །བརྩོན་པས་སེམས་ཅན་དོན་དུ་བདག། སངས་
རྒྱས་དྲུང་དུ་གནས་བཅས་ནས། །རྫོགས་པའི་སངས་རྒྱས་ཐོབ་པར་བགྱིའོ། །ཞེས་པས་
སྐྱབས་འགྲོ་སེམས་བསྐྱེད་བྱས་ནས། དམ་ཚིག་ཉམས་པ་སྤང་བའི་ཕྱིར། རྡོ་རྗེ་སེམས་དཔའི་
བསྒོམ་བཟླས་བྱས་ཏེ། དེ་ཡང་རྣལ་འབྱོར་པ་རྩ་ལྟུང་ལ་སོགས་པས་མ་ཕོག་པ་ཡིན་ན་བསྒོམ་
བཟླས་འདི་མི་དགོས་ལ། རྩ་ལྟུང་གིས་ཕོག་པ་ཡིན་ན་རང་ཉིད་ཐ་མལ་དུ་གནས་པའི་སྤྱི་བོ་
དང༌། འགྲོ་བ་མ་ལུས་པའི་སྤྱི་བོར་སྒོམ་པའམ། རྩ་ལྟུང་གིས་མ་ཕོག་ན་རང་གཤིན་རྗེའི་
གཤེད་དམ། ཚིག་པར་གསལ་བའི་སྙིང་ཁའི་འོད་ཀྱིས་སེམས་ཅན་ཐམས་ཅད་རང་ལ་བསྡུས་
-389-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
པའི་སྤྱི་བོར་པཾ་ལས་པད་མ། ཨ་ལས་ཟླ་བའི་དཀྱིལ་འཁོར་གྱི་སྟེང་དུ། ཧཱུཾ་ལས་རྡོ་རྗེ་དཀར་པོ་
རྩེ་ལྔ་པ་ལྟེ་བ་ལ་ཧཱུྃ་གིས་མཚན་པ་ལས་འོད་འཕྲོས། སེམས་ཅན་གྱི་སྡིག་སྒྲིབ་སྦྱངས། ཚུར་
འདུས་ཡོངས་སུ་འགྱུར་པ་ལས། རྡོ་རྗེ་སེམས་དཔའ་དཀར་པོ། རྡོ་རྗེ་དང་དྲིལ་བུ་འཛིན་པས་
ཡུམ་ལ་འཁྱུད་པ། ཡུམ་རྡོ་རྗེ་སྙེམས་མ་དཀར་མོ། གྲི་གུག་དང་ཐོད་པ་འཛིན་པ་ཡབ་ལ་
འཁྱུད་པ། གཉིས་ཀའང་རུས་པ་དང་རིན་པོ་ཆེ་རྒྱན་གྱིས་བརྒྱན་པ། དར་སྣ་ཚོགས་ཀྱི་ན་
བཟས་མཛེས་པ། སེམས་དཔའ་དང་པད་མའི་སྐྱིལ་ཀྲུང་གིས་བཞུགས་པའི་དཔྲལ་བར་ཨཾ།
མགྲིན་པར་ཨཱཿཐུགས་ཀར་ཧཱུཾ། ཧཱུཾ་ལས་འོད་འཕྲོས། སངས་རྒྱས་དང་བྱང་ཆུབ་སེམས་དཔའ་
ཐམས་ཅད་རྡོ་རྗེ་སེམས་དཔའ་ཡབ་ཡུམ་གྱི་རྣམ་པར་སྤྱན་དྲངས། ཛཿཧཱུཾ་བཾ་ཧོཿས་གཉིས་སུ་
མེད་པར་གྱུར། དབང་གི་ལྷ་ཐམས་ཅད་ཀྱིས་དབང་བསྐུར། རྡོ་རྗེ་འཆང་ཆེན་པོའི་དབུ་བརྒྱན་
པར་གྱུར། དེ་ནས་རྡོ་རྗེ་སེམས་དཔའ་ཡབ་ཡུམ་གསལ་བཏབ་སྟེ། བཅོམ་ལྡན་འདས་བདག་
དང་སེམས་ཅན་ཐམས་ཅད་ཀྱི་ཚེ་འཁོར་བ་ཐོག་མ་མེད་པ་ནས་བསགས་པའི་སྡིག་སྒྲིབ་ཉེས་
ལྟུང་གི་ཚོགས་ཐམས་ཅད་བྱང་ཞིང་དག་པར་མཛད་དུ་གསོལ། ཞེས་གསོལ་བ་བཏབ་ཅིང༌།
ཐུགས་ཀའི་ཧཱུཾ་ཡིག་ལས་སྔགས་ཀྱི་ཕྲེང་བ་འཁོར་བས་ཡེ་ཤེས་ཀྱི་བདུད་རྩིའི་རྒྱུན་བབས།
བདག་གི་ཚངས་པའི་བུ་ག་ནས་ཞུགས། ལུས་ཐམས་ཅད་གང༌། ནད་གདོན་སྡིག་སྒྲིབ་
ཐམསཅད་རྣག་ཁྲག་དང་དུད་ཁུ་ལ་སོགས་པའི་རྣམ་པས་ཕྱིར་ཐོན་པ་ལ་སོགས་པར་བསམ་
ཞིང༌། ༀ་བཛྲ་སཏྭ་ས་མ་ཡ། མ་ནུ་པཱ་ལ་ཡ། བཛྲ་སཏྭ་ཏྭེ་ནོ་པ། ཏིཥྛ་ཌི་ཎྷོ་མེ་བྷ་པ། སུ་ཏོ་ཥྱོ་
མེ་བྷ་ཝ། ཨ་ནུ་རགྷོ་མེ་བྷ་བ། སུ་པོ་ཥྱོ་མེ་བྷ་ཝ། སརྦ་སིད་དྷི་མྨེ་པྲ་ཡཙྪ། སརྦ་ཀརྨ་སུ་ཙ་མེ།
ཙིཏྟཾ་ཤྲི་ཡ་ཀུ་རུ་ཧཱུཾ། ཧ་ཧ་ཧ་ཧ་ཧོ། བྷ་ག་ཝཱན་སརྦ་ཏ་ཐཱ་ག་ཏ་བཛྲ་མ་མེ་མུཉྩ་བཛྲ་བྷ་ཝ་མ་ཧཱ་
ས་མ་ཡ་སཏྭ་ཨཱ༔ཧཱུྃ་ཕཊ། ཅེས་པ་དང་། ༀ་བཛྲ་སཏྭ་ཧཱུཾ། ཞེས་པ་མན་ངག་བཞིན་བཟླས་
ནས། བདག་ནི་མི་ཤེས་རྨོངས་པ་སྟེ། །དམ་ཚིག་ལས་ནི་འགལ་ཞིང་ཉམས། །བླ་མ་མགོན་
-390-

སྔགས་ལ་འཇུག་པའི་སྒོ་ལས། གདོང་དྲུག་གི་ཆོས་སྐོར། ༥༧༽
པོས་སྐྱབས་མཛོད་ཅིག། གཙོ་བོ་རྡོ་རྗེ་འཛིན་པ་སྟེ། །ཐུགས་རྗེ་ཆེན་པོའི་བདག་ཉིད་ཅན། །
འགྲོ་བའི་གཙོ་ལ་བདག་སྐྱབས་མཆི། །སྐུ་གསུང་ཐུགས་རྩ་བ་དང་ཡན་ལག་གི་དམ་ཚིག་
ཉམས་པ་ཐམས་ཅད་མཐོལ་ལོ་བཤགས་སོ།
།སྡིག་སྒྲིབ་ཉེས་ལྟུང་གི་ཚོགས་ཐམས་ཅད་བྱང་
ཞིང་དག་པར་མཛད་དུ་གསོལ། ཞེས་གསོལ་བ་བཏབ་བོ། །
དེ་ནས་ཚོགས་བསག་པའི་རྣལ་འབྱོར་ནི། རྡོ་རྗེ་སེམས་དཔའ་ཡབ་ཡུམ་ཞུ་ནས་ཐིམ་
པས་རང་སྐད་ཅིག་གིས་གཤིན་རྗེའི་གཤེད་གདོང་དྲུག་ལྷན་ཅིག་སྐྱེས་པར་གསལ་བའི་སྙིང་
ཁར་རཾ་ལས་ཉི་མའི་དཀྱིལ་འཁོར་གྱི་སྟེང་དུ་ཧཱུཾ་ལས་རྡོ་རྗེ་སྔོན་པོ་རྩེ་ལྔ་པ་ལྟེ་བ་ལ་ཧཱྃ་གིས་
འོད་ཟེར་ཕྱིར་འཕྲོས་པས་རང་བཞིན་གྱི་གནས་ནས་དཀྱིལ་འཁོར་གྱི་གཙོ་བོ་ལ་བླ་མ་མི་
མཚན་པ། ཧཱུཾ་ལས་འོད་ཟེར་ནང་དུ་འཕྲོས། རང་གི་སྡིག་སྒྲིབ་སྦྱངས་ཤིང་ཞེ་སྡང་རྡོ་རྗེར་གྱུར།
བསྐྱོད་པའི་རྣམ་པས་དབུ་བརྒྱན་པ་སྤྱན་དྲངས་ཏེ་མཎྜལ་ལ་བཞུགས་པར་མོས་ལ། ཐལ་མོ་
པད་མ་ཁ་འབུས་པ་ལྟ་བུ་སྙིང་ཁར་སྦྱར་ནས་མགོ་བོས་བཏུད་དེ་ཕྱག་འཚལ་བར་མོས་ལ།
གང་དྲིན་གྱིས་བདེ་ཆེན་ཉིད། །སྐད་ཅིག་ཉིད་ལ་འཆར་བ་གང༌། །བླ་མ་རིན་ཆེན་ལྟ་བུའི་སྐུ། །
རྡོ་རྗེ་ཅན་ཞབས་པད་ལ་འདུད། །ཅེས་པས་ཕྱག་འཚལ་ནས། སེམས་ཅན་ཐམས་ཅད་མཆོད་
དཀོན་མཆོག་གསུམ་ལ་
པའི་ལྷ་མོ་ཙར་ཙི་ཀ་ལ་སོགས་པའི་ངོ་བོར་གྱུར་ཏེ་མཆོད་ནས།
བདག་སྐྱབས་མཆི། །སྡིག་པ་ཐམས་ཅད་སོ་སོར་བཤགས། །འགྲོ་བའི་དགེ་ལ་རྗེ་ཡི་རང༌། །
ཆོས་ཀྱི་འཁོར་ལོ་བསྐོར་དུ་གསོལ། །མྱ་ངན་མི་འདའ་གསོལ་བ་འདེབས། །དགེ་བ་བྱང་ཆུབ་
ཆེན་པོར་བསྔོ། །ཞེས་པས་ཡན་ལག་བདུན་པ་བྱས་ནས། སྲས་བཅས་སངས་རྒྱས་ཐམས་
ཅད་དང༌། །དཔའ་བོ་རྣལ་འབྱོར་མ་རྣམས་ཀུན། །ཐམས་ཅད་བདག་ལ་དགོངས་སུ་གསོལ། །
བདག་མིང་འདི་ཞེས་བགྱི་བ་ཡིས། །དུས་འདི་ནས་ནི་བཟུང་ནས་སུ། །ཇི་སྲིད་བྱང་ཆུབ་སྙིང་
པོའི་བར། །ཇི་ལྟར་དུས་གསུམ་མགོན་པོ་རྣམས། །བྱང་ཆུབ་ཏུ་ནི་ངེས་མཛད་པའི། །བྱང་ཆུབ་
-391-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
སེམས་ནི་བླ་ན་མེད། །དམ་པ་བདག་གིས་བསྐྱེད་པར་བགྱི། །ཚུལ་ཁྲིམས་ཀྱི་བསླབ་པ་དང༌། །
དགེ་བའི་ཆོས་ནི་སྡད་པ་དང༌། །སེམས་ཅན་དོན་བྱེད་ཚུལ་ཁྲིམས་གསུམ། །སོ་སོར་བརྟན་
པོར་བཟུང་བར་བགྱི། །སངས་རྒྱས་ཆོས་དང་དགེ་བདུན་ཏེ། །བླ་ན་མེད་པའི་དཀོན་མཆོག་
གསུམ། །སངས་རྒྱས་རྣལ་འབྱོར་ལས་སྐྱེས་པའི། །སྡོམ་པའང་དེང་ནས་བཟུང་བར་བགྱི། །རྡོ་
རྗེ་རིགས་མཆོག་ཆེན་པོ་ལ། །རྡོ་རྗེ་དྲིལ་བུ་ཕྱག་རྒྱ་ཡང༌། །ཡང་དག་ཉིད་དུ་བཟུང་བར་
བགྱི། །སློབ་དཔོན་དག་ཀྱང་བཟུང་བར་བགྱི། །རིན་ཆེན་རིགས་མཆོག་ཆེན་པོ་ཡི། །དམ་
ཚིག་ཡིད་དུ་འོང་བ་ལ། །ཉིན་རེ་བཞིན་ནི་དུས་དྲུག་ཏུ། །སྦྱིན་པ་རྣམ་བཞི་རྟག་ཏུ་སྦྱིན། །བྱང་
ཆུབ་ཆེན་པོ་ལས་བྱུང་བའི། །པད་མའི་རིགས་ཆེན་དག་པ་ལ། །ཕྱི་ནང་གསང་བ་ཐེག་པ་
གསུམ། །དམ་པའི་ཆོས་ནི་མ་ལུས་བཟུང༌། །ལས་ཀྱི་རིགས་མཆོག་ཆེན་པོ་ལ། །སྡོམ་པ་
ཐམས་ཅད་ལྡན་པར་ནི། །ཡང་དག་ཉིད་དུ་བཟུང་བར་བགྱི། །མཆོད་པའི་ལས་ཀྱང་ཅི་ནུས་
བགྱི། །བྱང་ཆུབ་སེམས་ནི་བླ་མེད་མཆོག། དམ་པ་བདག་གིས་བསྐྱེད་བགྱིས་ནས། །སེམས་
ཅན་ཀུན་གྱི་དོན་གྱི་ཕྱིར། །བདག་གི་སྡོམ་པ་མ་ལུས་བཟུང༌། །མ་གྲོལ་བ་རྣམས་བདག་གིས་
དགྲོལ། །མ་བསྒྲལ་པ་རྣམས་བདག་གིས་བསྒྲལ། །དབུགས་མ་ཕྱིན་པ་དབུགས་དབྱུང་ཞིང༌། །
སེམས་ཅན་མྱ་ངན་འདས་ལ་དགོད། །ཅེས་པ་ལན་གསུམ་གྱིས་སྡོམ་པ་བཟུང་སྟེ། བཛྲ་
མུ༔ཞེས་པས་ཚོགས་ཞིང་བསྡུས་ནས། སེམས་ཅན་ཐམས་ཅད་བདེ་བ་དང་བདེ་བའི་རྒྱུ་དང་
ལྡན་པར་གྱུར་ཅིག། སྡུག་བསྔལ་དང་སྡུག་བསྔལ་གྱི་རྒྱུ་དང་བྲལ་བར་གྱུར་ཅིག། སྡུག་བསྔལ་
མེད་པའི་བདེ་བ་དང་མི་འབྲལ་བར་གྱུར་ཅིག། ཆགས་སྡང་ཉེ་རིང་མེད་པའི་བཏང་སྙོམས་ལ་
གནས་པར་གྱུར་ཅིག། ཅེས་པས་ཚད་མེད་པ་བཞི་སྒོམ་སྟེ། སྣ་ཚོགས་སྟོང་པར་རྣམ་པར་
བསམ། །རྒྱུ་ཡིས་ཀྱང་ནི་མཚན་མ་མེད། །རྣམ་པར་རྟོག་དང་བྲལ་ཉིད་ཕྱིར། །སྨོན་པ་རྣམ་
པར་སྤངས་པའོ། །ཞེས་བརྗོད་ཅིང༌། རང་གི་སྙིང་ཁའི་ཧཱུཾ་ལས་འོད་འཕྲོས་པས་སྣོད་བཅུད་
-392-

སྔགས་ལ་འཇུག་པའི་སྒོ་ལས། གདོང་དྲུག་གི་ཆོས་སྐོར། ༥༧༽
ཐམས་ཅད་དཀྱིལ་འཁོར་གྱི་རང་བཞིན་འོད་ཀྱི་རྣམ་པ་ཅན་དུ་བསྡུས་ཏེ་བདག་ཉིད་ལ་ཐིམ།
བདག་ཉིད་པད་ཉི་ལ་ཐིམ། དེ་ཨུ་ལ་ཐིམ། དེ་ཧ་ལ་ཐིམ། དེ་ཟླ་ཚེས་ལ་ཐིམ། དེ་ན་དཱ་ལ་ཐིམ།
དེ་ཤིན་ཏུ་ཕྲ་བར་སོང་ནས་ནམ་མཁའ་ལ་ཐིམ་པར་འགྱུར། ཨོཾ་ཤཱུ་ནྱ་ཏཱ་ཛྙཱ་ན་བཛྲ་སྭ་བྷཱ་ཝ་
ཨཱད་མ་ཀོ་ཧཾ། དེ་ནས་སྟོང་པའི་ངང་ལས་སྨོན་ལམ་གྱི་དབང་གིས་ན་དྭ་ལས་ལངས་ཏེ། ལཱྀ་མཱཾ་
ཏཱཾ་ཏཱཾ་ལས་བྱུང་བའི་ཡུམ་བཞི་ཡབ་དང་སྙོམས་པར་འཇུག་པ་མས་རིམ་གྱིས་ཞུ་བ་ལས། དང་
པོར་ཡཾ་ལས་རླུང་གི་དཀྱིལ་འཁོར་སྔོ་སྐྱ་གཞུའི་དབྱིབས་ཅན་བ་དན་གྱིས་མཚན་པ། དེའི་སྟེང་
དུ་རཾ་ལས་མེའི་དཀྱིལ་འཁོར་དམར་པོ་གྲུ་གསུམ་པ་འོད་ཟེར་གྱིས་མཚན་པ། དེའི་སྟེང་དུ་བཾ་
ལས་ཆུའི་དཀྱིལ་འཁོར་དཀར་པོ་ཟླུམ་པོ་བུམ་པས་མཚན་པ། དེའི་སྟེང་དུ་ལཾ་ལས་སའི་
དཀྱིལ་འཁོར་ལྗང་སེར་གྲུ་བཞི་པ་རྡོ་རྗེས་མཚན་པ། དེའི་སྟེང་དུ་པཾ་ལས་པད་མ། རཾ་ལས་ཉི་
མའི་དཀྱིལ་འཁོར་གྱི་སྟེང་དུ་ཧཱུཾ་ལས་སྣ་ཚོགས་རྡོ་རྗེ། དེ་ལས་འོད་འཕྲོས། འོག་ཐམས་ཅད་རྡོ་
རྗེའི་ས་གཞི། སྟེང་ཐམས་ཅད་རྡོ་རྗེའི་གུར་དང་བླ་རེ། ཁོར་ཡུག་ཐམས་ཅད་རྡོ་རྗེའི་ར་བ་དང་དྲ་
བ། མེ་རིས་འབར་བས་ཁྱབ་པར་གྱུར། དེའི་སྟེང་དུ་ཧཱུཾ་ལས་བྱུང་བའི་འཁོར་ལོ་རྩིབས་བཅུ་
གཉིས་པ། གུར་ཐབས་སུ་གནས་པ་ཤིན་ཏུ་མགྱོགས་པར་འཁོར་བ། དེའི་ནང་སཾ་དང་རྡོ་རྗེ་
ལས་བྱུང་བའི་ཀུན་བཟང་ཡབ་ཡུམ་དེ་གཉིས་སྙོམས་འཇུག་བྱས་པ་འོད་དུ་ཞུ་བ་ལས་བྱུང་
བའི་ཆོས་ཀྱི་འབྱུང་གནས་གྲུ་གསུམ་ཕྱི་དཀར་ལ་ནང་དམར་བ། རྩེ་མོ་ཕྲ་བ་ཐུར་དུ་ཟུག་པ།
གདེངས་ཀ་ཆེ་བ་གྱེན་དུ་བསྟན་པ་ཤིན་ཏུ་ཡངས་པ། དེའི་ནང་དུ་བྷྱ་དང་འཁོར་ལོ་ལས་སྐྱེས་
པའི་རྣམ་སྣང་ཡབ་ཡུམ་དེ་གཉིས་སྙོམས་འཇུག་བྱས་པ་འོད་དུ་ཞུ་བ་ལས་བྱུང་བའི་གཞལ་
ཡས་ཁང་པ། གྲུ་བཞི་སྒོ་བཞི་པ། རྟ་བབས་བཞི་དང་ལྡན་པ། མཚན་ཉིད་ཐམས་ཅད་ཡོངས་
སུ་རྫོགས་པ། དེའི་ནང་དུ་སྣ་ཚོགས་འཁོར་ལོ་རྩིབས་བརྒྱད་པ་གཞལ་ཡས་ཁང་གི་ཕྱེད་ཀྱི་
ཚད་དུ་ཁྱབ་པ། དེའི་ལྟེ་བར་ཉི་མ་དང༌། ཤར་དང༌། ཤར་ལྷོའི་རྩིབས་ཟླ་བ་དང༌། ལྷོ་དང༌། ལྷོ་
-393-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ནུབ་ཀྱི་རྩིབས་ལ་རིན་ཆེན་དང༌། ནུབ་དང༌། ནུབ་བྱང་གི་རྩིབས་ལ་པད་མ་དང༌། བྱང་དང༌།
བྱང་ཤར་གྱི་རྩིབས་ལ་སྣ་ཚོགས་རྡོ་རྗེའི་གདན་དང་། གཞན་ལྷ་མོ་རྣམས་ལ་ཟླ་བ་དང༌། སྒོ་
པ་བཞི་ལ་ཉི་མའི་གདན་གྲུབ་པར་གྱུར།
ཡང་ན་རྣམ་སྣང་གི་རིགས་ཅན་རྣམས་ལ་ཟླ་བའི་
གདན་དང་། རིན་འབྱུང་གི་རིགས་ཅན་རྣམས་ལ་རིན་པོ་ཆེའི་གདན་ལ་སོགས་པར་བལྟ་བར་
བྱ